
Okresný súd Trnava 101C/86/2024 6124242579 11. 06. 2025 Mgr. Simona Szabó ECLI:SK:OSTT:2025:6124242579.3
Uznesenie Okresný súd Trnava v spore žalobcu: SPP – distribúcia, a.s., so sídlom Bratislava, Plátennícka 19013/2, IČO: 35 910 739, proti žalovanému: A. B., nar. XX.XX.XXXX, bytom C., A. XXXX/X, právne zastúpený: JUDr. Martin Balvan, advokát so sídlom Nitra, Štúrova 74/138, o zaplatenie sumy 7 839,95 eura s príslušenstvom, takto rozhodol: Súd s c h v a ľ u j e zmier medzi stranami sporu nasledovného znenia: I. Žalovaný sa zaväzuje zaplatiť žalobcovi sumu 5 487,97 eura, a to v pravidelných mesačných splátkach nasledovne: 1. splátka: 412,97 eura, splatná 25. júna 2025; 2. až 36. splátka: 145 eur/mesiac, splatné vždy k 25. dňu kalendárneho mesiaca, počnúc mesiacom júl 2025, a to pod hrozbou straty výhody splátok v prípade neuhradenia ktorejkoľvek splátky v stanovenej výške a/alebo čase. II. V prípade ak žalovaný neuhradí žalobcovi ktorúkoľvek splátku podľa bodu I. riadne a včas, zaväzuje sa zároveň zaplatiť žalobcovi sumu 2 351,98 eura a úrok z omeškania vo výške 5,5 % ročne zo sumy 7 839,95 eura od 10.08.2022 do zaplatenia, to všetko v lehote splatnosti splátky nasledujúcej po mesiaci, v ktorom sa žalovaný dostal do omeškania so splácaním podľa bodu I. III. Žiadna zo strán sporu nemá nárok na náhradu trov konania. IV. Žalobcovi SPP – distribúcia, a.s., so sídlom Bratislava, Plátennícka 19013/2, IČO: 35 910 739, v r a c i a súdny poplatok vo výške 211,50 eura, po právoplatnosti tohto uznesenia prostredníctvom Slovenská pošta, a.s. – prevádzkovateľ systému, so sídlom Banská Bystrica, Partizánska cesta 9, IČO: 36 631 124. odôvodnenie: 1. Žalobca sa návrhom na vydanie platobného rozkazu podaným na Okresnom súde Banská Bystrica pracovisko upomínacieho konania (ďalej len upomínací súd) domáhal od žalovaného zaplatenia sumy 7 839,95 eura spolu s úrokom z omeškania vo výške 5,5 % ročne z dlžnej sumy od 10.08.2022 do zaplatenia a náhrady trov konania. 2. Žalobca a žalovaný doručili súdu totožný návrh na schválenie súdneho zmieru v znení, že žalovaný sa zaväzuje zaplatiť žalobcovi sumu 5 487,97 eura, a to v pravidelných mesačných splátkach nasledovne: 1. splátka: 412,97 eura, splatná 25. júna 2025; 2. až 36. splátka: 145 eur/mesiac, splatné vždy k 25. dňu kalendárneho mesiaca, počnúc mesiacom júl 2025, a to pod hrozbou straty výhody splátok v prípade neuhradenia ktorejkoľvek splátky v stanovenej výške a/alebo čase. V prípade ak žalovaný neuhradí žalobcovi ktorúkoľvek splátku podľa bodu I. riadne a včas, zaväzuje sa zároveň zaplatiť žalobcovi sumu 2 351,98 eura a úrok z omeškania vo výške 5,5 % ročne zo sumy 7 839,95 eura od 10.08.2022 do zaplatenia, to všetko v lehote splatnosti splátky nasledujúcej po mesiaci, v ktorom sa žalovaný dostal
do omeškania so splácaním podľa bodu I. Žiadna zo strán sporu nemá nárok na náhradu trov konania. Zároveň požiadali o vrátenie pomerenej časti zaplateného súdneho poplatku. 3. Podľa § 148 ods. 1 CSP, žalobca a žalovaný môžu uzavrieť zmier. O uzavretie zmieru sa má súd vždy pokúsiť. 4. Podľa § 148 ods. 2 CSP, súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 5. Súd s poukazom na § 148 ods. 1, 2 CSP zmier uzatvorený medzi stranami sporu schválil tak, ako je uvedené vo výrokovej časti tohto uznesenia, nakoľko uzatvorený zmier nie je v rozpore so všeobecne záväznými právnymi predpismi. 6. Podľa § 11 ods. 7 zákona č. 71/1992 Zb. o súdnych poplatkoch a poplatku za výpis z registra trestov, ak konanie skončia strany alebo účastníci schválením zmieru do začiatku prvého pojednávania, vráti sa im 90 % zo všetkých zaplatených poplatkov. Ak konanie skončia strany alebo účastníci schválením zmieru po začatí prvého pojednávania, vráti sa im 50 % zo všetkých zaplatených poplatkov. Ak správny súd zastaví konanie o správnej žalobe z dôvodu uspokojenia žalobcu, vráti sa žalobcovi 75 % zo všetkých zaplatených poplatkov. Pri nezaplatených poplatkoch v rovnakom rozsahu súd poplatok nevyberie a uznesenie o uloženej povinnosti zaplatiť poplatok v uvedenom rozsahu zruší. Ustanovenia odsekov 3 a 4 sa nepoužijú. 7. O vrátení súdneho poplatku súd rozhodol podľa § 11 ods. 7 zákona č. 71/1992 Zb., keďže ešte pred prvým pojednávaním vo veci samej došlo k schváleniu zmieru súdom a vrátil žalobcovi ním zaplatený súdny poplatok vo výške 90 % zo všetkých zaplatených poplatkov cestou prevádzkovateľa systému, a to (90 % z 235 eur) = 211,50 eura. Poučenie: Proti žiadnemu výroku tohto uznesenia odvolanie nie je prípustné. Schválený zmier má účinky právoplatného rozsudku.

